ნიზამ ალ-მულქი

აბუ ალი ალ ჰასან ბენ ალი ბენ ისაკ ალ-თუსი , უფრო ცნობილი როგორც ნიზამ ალ-მულქი ( (დ. 10 აპრილი, 1018 — გ. 14 ოქტომბერი, 1092) — სპარსელი სწავლული, თურქ-სელჩუკთა იმპერიის ვეზირი. 1072 წლიდან, ალფ-არსლანის გარდაცვალების შემდეგ, 20 წლის განმავლობაში აბსოლუტური ძალაუფლებით განაგებდა სელჩუკთა იმპერიას. მან შექმნა მედრესეების სისტემა, საშუალო ან უმაღლესი სასწავლებელი მეჩეთში ან მეჩეთთან, სადაც ასწავლიდნენ სუნიტური ისლამის რელიგიას და იურიდიულ დოგმებს, ამზადებდნენ სასულიერო და საერო მოხელეებს.  გარდაიცვალა 1092 წლის 14 ოქტომბერს ნეჰავენდში.

 Siaset Nameh 
ნიზამ ალ-მულკს ეკუთვნის ნაშრომი სახელწოდებით „Siaset Nameh“ — წიგნი სახელმწიფოს განმგებლობისათვის. ეს წიგნი, უკეთ რომ ვთქვათ, ერთგვარი პოლიტიკური ტრაქტატი შეუკვეთავს მალიქ-შაჰს ვაზირისათვის. „Siaset Nameh“ წარმოადგენს ერთგვარ რჩევებს, თუ როგორ მოაწყოს სახელმწიფოს განმგებელმა ლაშქარი, როგორ მოაწყოს მსტოვრების დაგზავნის საქმე , როგორ მოექცეს ქვეშევრდომებს, ჩაახშოს აჯანყებანი, გაასამართლოს დამნაშავენი, როგორ უთვალთვალოს მსაჯულებს, ამირებსა და სხვა დიდმოხლეებს. ნაწარმოებში ჩართულია იგავები და შეგონებანი. ევროპა ამ შესანიშანვ დოკუმენტს გაეცნო ფრანგი ორიენტალისტის თარგმანის მეოხებით.

რესურსები ინტერნეტში

 The story behind the assassination
 Gokmen Durmus  — Upenn Master's Thesis on Turkish Wisdom
 More Photos, Tishineh

კატეგორია:დაბადებული 10 აპრილი
კატეგორია:დაბადებული 1018
კატეგორია:გარდაცვლილი 14 ოქტომბერი
კატეგორია:გარდაცვლილი 1092
კატეგორია:შუა საუკუნეების მწერლები